**Analýza vplyvov na rozpočet verejnej správy,**

**na zamestnanosť vo verejnej správe a financovanie návrhu**

**2.1 Zhrnutie vplyvov na rozpočet verejnej správy v návrhu**

Tabuľka č. 1

|  |  |  |  |  |
| --- | --- | --- | --- | --- |
| **Vplyvy na rozpočet verejnej správy** | **Vplyv na rozpočet verejnej správy (v eurách)** | | | |
| **2022** | **2023** | **2024** | **2025** |
| **Príjmy verejnej správy celkom** | **0** | **0** | **11 929** | **11 893** |
| v tom: za každý subjekt verejnej správy zvlášť | 0 | 0 | 0 | 0 |
| ***z toho:*** |  |  |  |  |
| ***- vplyv na ŠR*** | **0** | **0** | **0** | **0** |
| *Rozpočtové prostriedky* | 0 | 0 | 0 | 0 |
| *EÚ zdroje* | 0 | 0 | 0 | 0 |
| ***- vplyv na Sociálnu poisťovňu*** | **0** | **0** | **6 287** | **6 287** |
| ***- vplyv na obce*** | **0** | **0** | **2 185** | **2 160** |
| ***- vplyv na vyššie územné celky*** | **0** | **0** | **937** | **926** |
| ***- vplyv na zdravotné poisťovne*** | **0** | **0** | **2 520** | **2 520** |
| **Výdavky verejnej správy celkom** | **0** | **4 832 041** | **57 840 370** | **84 422 666** |
| v tom: za každý subjekt verejnej správy / program zvlášť | 0 | 0 | 0 | 0 |
| ***z toho:*** |  |  |  |  |
| ***- vplyv na ŠR kapitola MPSVR SR (podprogram 07C06 Nesystémové dávky sociálneho poistenia)*** | **0** | **478 345** | **11 558 203** | **14 857 007** |
| *Rozpočtové prostriedky* | *0* | *478 345* | *11 558 203* | *14 857 007* |
| *EÚ zdroje* | 0 | 0 | 0 | 0 |
| *Spolufinancovanie* | 0 | 0 | 0 | 0 |
| ***- vplyv na ŠR kapitola MPSVR SR (podprogram 07C0C 13. dôchodok)*** | **0** | **-1 031 536** | **-912 092** | **-690 626** |
| ***- vplyv na ŠR kapitola MPSVR SR (podprogram 07E0301 aparát ministerstva)*** | **0** | **0** | **34 007** | **34 007** |
| ***- vplyv na obce*** | **0** | **0** | **0** | **0** |
| *z toho vplyv nových úloh v zmysle ods. 2 Čl. 6 ústavného zákona č. 493/2011 Z. z. o rozpočtovej zodpovednosti* | 0 | 0 | 0 | 0 |
| ***- vplyv na vyššie územné celky*** | **0** | **0** | **0** | **0** |
| *z toho vplyv nových úloh v zmysle ods. 2 Čl. 6 ústavného zákona č. 493/2011 Z. z. o rozpočtovej zodpovednosti* | 0 | 0 | 0 | 0 |
| ***- vplyv na Sociálnu poisťovňu*** | **0** | **5 385 232** | **47 160 252** | **70 222 278** |
| **Vplyv na počet zamestnancov** | **0** | **0** | **1** | **1** |
| ***- vplyv na ŠR*** | **0** | **0** | **1** | **1** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na Sociálnu poisťovňu*** | **0** | **0** | **0** | **0** |
| **Vplyv na mzdové výdavky** | **0** | **0** | **25 200** | **25 200** |
| ***- vplyv na ŠR*** | **0** | **0** | **25 200** | **25 200** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na Sociálnu poisťovňu*** | **0** | **0** | **0** | **0** |
| **Financovanie zabezpečené v rozpočte** | **0** | **478 345** | **11 558 203** | **14 857 007** |
| v tom: za každý subjekt verejnej správy / program zvlášť - kapitola MPSVR SR (podprogram 07C06 Nesystémové dávky sociálneho poistenia) | 0 | 478 345 | 11 558 203 | 14 857 007 |
| **Iné ako rozpočtové zdroje** | **0** | **0** | **0** | **0** |
| **Rozpočtovo nekrytý vplyv / úspora** | **0** | **4 353 696** | **46 270 238** | **69 553 766** |

**2.1.1. Financovanie návrhu - Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

Návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia niektoré zákony (ďalej len „návrh zákona“) zakladá v rokoch 2023 až 2025 negatívny vplyv na rozpočet Sociálnej poisťovne, ktorý nie je zohľadnený v rámci schváleného rozpočtu Sociálnej poisťovne na rok 2023 a rozpočtovom výhľade na roky 2024 a  2025.

Z tohto dôvodu odporúčame zvýšené výdavky Sociálnej poisťovne zohľadniť a zapracovať v rámci prípravy návrhu rozpočtu verejnej správy na roky 2024 až  2026.

Zvýšené výdavky Sociálnej poisťovne v rokoch 2023 navrhujeme kompenzovať navýšením transferu zo štátneho rozpočtu, ktorý slúži na krytie deficitu v dôchodkovom poistení.

Zvýšené výdavky štátneho rozpočtu kapitoly Ministerstva práce, sociálnych vecí a rodiny Slovenskej republiky (ďalej len „MPSVR SR“) v roku 2023 až 2025 budú kryté v rámci návrhu limitov na nesystémové dávky sociálneho poistenia na roky 2023 až 2025.

**2.2. Popis a charakteristika návrhu**

**2.2.1. Popis návrhu:**

Návrh zákona, je vypracovaný na základe záväzkov vlády Slovenskej republiky v oblasti sociálneho poistenia vyplývajúcich z Programového vyhlásenia vlády Slovenskej republiky na roky 2021-2024, Plánu obnovy a odolnosti Slovenskej republiky, Národného programu reforiem Slovenskej republiky na rok 2022, z uznesenia vlády Slovenskej republiky č. 109/2021 k Národnému programu rozvoja životných podmienok osôb so zdravotným postihnutím na roky 2021 – 2030, z Národného programu aktívneho starnutia na roky 2021 – 2030, z Plánu legislatívnych úloh vlády Slovenskej republiky na rok 2022 a z potreby vysporiadania sa s niektorými problémami v oblasti sociálneho poistenia vyplývajúcimi z aplikačnej praxe.

Návrh zákona obsahuje nasledovné opatrenia:

1. **Aktualizácia prílohy č. 4** zákona č. 461/2003 Z. z. o sociálnom poistení v znení neskorších predpisov, ktorá stanovuje percentuálnu mieru poklesu zárobkovej činnosti podľa druhu zdravotného postihnutia orgánov a systémov. Záväzok aktualizovať túto prílohu vyplýva z Plánu legislatívnych úloh vlády Slovenskej republiky na rok 2022, ako aj z opatrenia Národného programu rozvoja životných podmienok osôb so zdravotným postihnutím na roky 2021 – 2030. Spôsob plnenia tohto opatrenia spočíva v úprave percentuálnej miery poklesu schopnosti vykonávať zárobkovú činnosť pri niektorých ochoreniach tak, aby presvedčivo a reálne zodpovedala závažnosti poškodenia zdravia, a umožnila zaradiť nové druhy ochorení (v súlade s aktuálnymi medicínskymi poznatkami), čo bude mať pri niektorých ochoreniach vplyv na uznanie invalidity, resp. uznanie invalidity s vyššou percentuálnou mierou poklesu schopnosti vykonávať zárobkovú činnosť, a tým aj vplyv na nárok na invalidný dôchodok a jeho výšku. **Účinnosť uvedeného opatrenia sa navrhuje od 1. júla 2023.**
2. **Rozmrazenie súm minimálneho dôchodku:** Vzhľadom k tomu, že na základe predpokladaného makroekonomického vývoja v roku 2023 prekročí 136 % sumy životného minima[[1]](#footnote-1) aktuálne platnú sumu minimálneho dôchodku za 30 kvalifikovaných rokov dôchodkového poistenia, navrhuje sa rozmrazenie súm minimálneho dôchodku a nastavenie nového mechanizmu zvyšovania minimálneho dôchodku, tak aby bol naplnený účel minimálneho dôchodku, ktorým je, aby dôchodca ako jednotlivec nebol odkázaný na pomoc v hmotnej núdzi. **Účinnosť uvedeného opatrenia sa navrhuje od 1. januára 2024.**
3. **Predĺženie sledovaného obdobia na účely valorizácie dôchodkových a úrazových dávok**, resp. zohľadňovanie dlhšieho sledovaného obdobia vývoja spotrebiteľských cien za všetky domácnosti na účely valorizácie úrazových dávok a za domácnosti dôchodcov na účely valorizácie dôchodkových dávok. Valorizačný mechanizmus tak bude zohľadňovať dlhšie sledované/referenčné obdobie a aktuálnejšie údaje o raste spotrebiteľských cien a spotrebiteľských cien za domácnosti dôchodcov, ktoré budú dostupné na stránke Štatistického úradu Slovenskej republiky v čase, keď Sociálna poisťovňa bude pripravovať zvyšovanie dôchodkových a úrazových dávok na nasledujúci rok. Cieľom predĺženia sledovaného obdobia je pretaviť do valorizačného mechanizmu čo možno najpresnejší údaj o medziročnej zmene spotrebiteľských cien, ktorý najlepšie vystihne zmeny v spotrebiteľských cenách tovarov a služieb za prechádzajúci kalendárny rok. **Účinnosť uvedených opatrení sa navrhuje od 1. januára 2025.**
4. **Zavedenie tzv. „Oranžovej obálky“:** V zmysle cieľa „Zlepšenie udržateľnosti dôchodkového systému“, vyplývajúceho z Plánu obnovy a odolnosti Slovenskej republiky, Národného programu reforiem Slovenskej republiky na rok 2022, ako aj zo záväzku vyplývajúceho z Programového vyhlásenia vlády Slovenskej republiky na roky 2021-2024 „zlepšiť celkovú transparentnosť dôchodkového systému a informovanosť občanov o predpokladanej výške dôchodku zo všetkých troch pilierov prostredníctvom každoročného, elektronicky zasielaného informačného listu podľa vzoru holandskej „oranžovej obálky“, sa navrhuje vytvorenie legislatívneho rámca pre zabezpečenie lepšej informovanosti a zrozumiteľnosti poskytovaných informácií o budúcich dôchodkových nárokoch z povinného dôchodkového systému. **Navrhuje sa, aby bol informačný list prvýkrát zasielaný v roku 2026.**
5. Navrhuje sa zosúladenie ustanovenia zákona o sociálnom poistení s judikatúrou Najvyššieho súdu Slovenskej republiky, vo veci **posudzovania nároku na čiastkový starobný dôchodok poistencov, ktorí získali obdobie výkonu služby policajta a vojaka** (ďalej len „obdobie služby“) v rozsahu zakladajúcom nárok na výsluhový dôchodok a ktorí súčasne získali obdobie dôchodkového poistenia vo všeobecnom systéme sociálneho poistenia v dĺžke kratšej ako 10, resp. 15 rokov. V súvislosti s navrhovaným sa v záujme dodržania zásady rovnakého zaobchádzania navrhuje primerane upraviť spôsob výpočtu starobných, predčasných starobných a invalidných dôchodkov nad rámec ustálenej judikatúry. **Účinnosť uvedeného opatrenia sa navrhuje od 1. júla 2023.**

**2.2.2. Charakteristika návrhu:**

zmena sadzby

zmena v nároku

nová služba alebo nariadenie (alebo ich zrušenie)

x kombinovaný návrh

iné

**2.2.3. Predpoklady vývoja objemu aktivít:**

Nakoľko v súčasnosti nie je možné identifikovať administratívne náklady na úpravu informačného systému Sociálnej poisťovne z dôvodu poskytovania informácií o budúcich dôchodkových nárokoch z povinného dôchodkového systému tzv. „Oranžovej obálky“, vplyvy na informačné systémy Sociálnej poisťovne budú posúdené samostatne pri príprave konkrétneho vykonávacieho predpisu súvisiaceho s agendou tzv. „Oranžovej obálky.“

Tabuľka č. 2

|  |  |  |  |  |
| --- | --- | --- | --- | --- |
| **Objem aktivít** | **Odhadované objemy** | | | |
| **2022** | **2023** | **2024** | **2025** |
| Indikátor ABC |  |  |  |  |
| Indikátor KLM |  |  |  |  |
| Indikátor XYZ |  |  |  |  |

**2.2.4. Výpočty vplyvov na verejné financie**

Kvantifikácia vplyvu jednotlivých opatrení na rozpočet verejnej správy:

1. **Aktualizácia prílohy č. 4 zákona č. 461/2003 Z. z. o sociálnom poistení v znení neskorších predpisov, ktorá stanovuje percentuálnu mieru poklesu zárobkovej činnosti podľa druhu zdravotného postihnutia orgánov a systémov.**

Na základe údajov poskytnutých Sociálnou poisťovňou predpokladáme nasledovné počty dotknutých poberateľov invalidných dôchodkov a odhadované priemerné sumy zvýšenia dôchodkov:

* Nárast percentuálnej miery poklesu výkonu zárobkovej činnosti sa predpokladá v prípade 24 položiek novej prílohy č. 4 v rámci kategórie „do 70 %“ a ovplyvní **približne 5 300 invalidných dôchodcov s priemernou sumou zvýšenia dôchodku vo výške 22,6 eura**. Priemerné mesačné zvýšenie sumy dôchodkov bolo určené z priemernej sumy invalidného dôchodku do 70 %, ktorá je 225,9 eura (december 2021). Priemerné zvýšenie sumy invalidného dôchodku o 10% bolo stanovené s prihliadnutím na rozdielne percentuálne zvýšenia jednotlivých okruhov dotknutých invalidných dôchodcov.
* Presun invalidných dôchodcov z kategórie „do 70 %“ do kategórie „nad 70 %“ percentuálnej miery poklesu výkonu zárobkovej činnosti sa dotkne 73 položiek, čo predstavuje 11,2 % z celkového počtu všetkých položiek. Z celkového počtu vyplácaných invalidných dôchodkov do 70 % predpokladá preto Sociálna poisťovňa počet dotknutých osôb na úrovni približne 16 100 prípadov. Priemerné zvýšenie dôchodku u tejto skupiny osôb odhaduje Sociálna poisťovňa na úrovni 182,6 eura (december 2021).
* Zmenou prílohy č. 4 sa predpokladá ročné zvýšenie počtu novopriznaných invalidných dôchodkov o 476 invalidných dôchodcov v kategórii do 70 % a o 1 436 invalidných dôchodcov v kategórii nad 70 %. Priemerná mesačná suma invalidného dôchodku sa odhaduje na úrovni 240,7 eura v prípade dôchodkov do 70 % a v prípade dôchodkov nad 70 % predstavuje priemerné zvýšenie sumu 247,5 eura (ide o rozdiel medzi priemernou sumou invalidného dôchodku nad 70 % a do 70 % - údaj za rok 2021).

V priebehu dvojročnej lehoty Sociálna poisťovňa bude preskúmavať trvanie invalidity v prípade už priznaných invalidných dôchodkov v rámci kontrolných lekárskych prehliadok. Ak nebola určená kontrolná lekárska prehliadka, Sociálna poisťovňa po identifikácií týchto poberateľov invalidného dôchodku posúdi trvanie invalidity ex offo (termín posúdenia trvania invalidity určí Sociálna poisťovňa).

Na základe uvedených predpokladov bola vykonaná kvantifikácia vplyvu zmeny prílohy č. 4, ktorá zohľadňuje najnovšiu makroekonomickú prognózu Inštitútu finančnej politiky (IFP) zo septembra 2022 pre potreby valorizácie dôchodkových dávok a rastu aktuálnej dôchodkovej hodnoty (po zohľadnení korekcie rastu aktuálnej dôchodkovej hodnoty, t. j. právneho stavu s účinnosťou od 1. 1. 2023). Kvantifikácia uvažuje s účinnosťou navrhovaného opatrenia od 1. júla 2023 a s prechodným obdobím na prehodnotenie súm invalidných dôchodkov v dĺžke trvania 2 roky, pričom sa predpokladá, že v roku 2023 bude prehodnotených 25 % všetkých prípadov, v roku 2024 bude prehodnotených 50 % všetkých prípadov a v roku 2025 bude prehodnotených zvyšných 25 % všetkých prípadov. Celkovo Sociálna poisťovňa predpokladá, že bude musieť prehodnotiť približne 21 400 poberateľov invalidného dôchodku. Na základe uvedeného predpokladáme vplyvom úpravy prílohy č. 4 zvýšenie výdavkov Sociálnej poisťovne v roku 2023 na úrovni **cca 5,4 mil. eur, v roku 2024 na úrovni cca 47,2 mil. eur a v roku 2025 na úrovni cca 70,2 mil. eur.** Vzhľadom k tomu, že uvedené opatrenie sa týka aj tzv. invalidných dôchodcov z mladosti, ktorých sumy invalidných dôchodkov sú financované zo štátneho rozpočtu (kapitoly MPSVR SR) predpokladáme zvýšené výdavky štátneho rozpočtu **v roku 2023 na úrovni cca 0,5 mil. eur, v roku 2024 na úrovni cca 4,2 mil. eur a v roku 2025 na úrovni cca 6,2 mil. eur.**

Aktualizácia prílohy č. 4 zakladá pozitívne a negatívne vplyvy na výdavky súvisiace s výplatou 13. dôchodku. Celkovo predpokladáme, že negatívny vplyv na sumu 13. dôchodku sa prejaví v prípade približne 21 tis. invalidných dôchodcov, ktorých suma invalidného dôchodku sa v dôsledku aktualizácie prílohy č. 4 zvýši, čo má za následok zníženie sumy 13. dôchodku.

Naopak pozitívne ovplyvnení budú invalidní dôchodcovia, ktorým v dôsledku zmeny prílohy č. 4 vznikne nárok na invalidný dôchodok a tým aj nárok na sumu 13. dôchodku (ak by sa príloha č. 4 nemenila, nárok na invalidný ani 13. dôchodok by týmto poistencom nevznikol). Počet týchto invalidných dôchodcov odhadujeme na úrovni približne 1000 osôb v roku 2023, približne 2 800 osôb v roku 2024 a približne 4 700 osôb v roku 2025.

Celkovo predpokladáme **úsporu na výdavkoch spojených s výplatou 13. dôchodku** **v roku 2023 na úrovni cca 1,0 mil. eur, v roku 2024 na úrovni cca 0,9 mil. eur a v roku 2025 na úrovni cca 0,7 mil. eur**.

1. **Navrhuje sa rozmrazenie súm minimálneho dôchodku ako príslušného násobku životného minima, kde suma minimálneho dôchodku za 30 kvalifikovaných rokov dôchodkového poistenia predstavuje 136 % sumy životného minima.** Následne sa navrhuje, aby sa suma minimálneho dôchodku zvyšovala o 2 resp. 3, 5 a 7 percentuálnych bodov v závislosti od získaného kvalifikovaného obdobia dôchodkového poistenia.

**Tabuľka A: násobkov životného minima za príslušné kvalifikované obdobie dôchodkového poistenia:**

|  |  |
| --- | --- |
| **Kvalifikované obdobie dôchodkového poistenia** | **Násobok životného minima** |
| 30 | 1,36 |
| 31 | 1,38 |
| 32 | 1,40 |
| 33 | 1,42 |
| 34 | 1,44 |
| 35 | 1,46 |
| 36 | 1,48 |
| 37 | 1,50 |
| 38 | 1,52 |
| 39 | 1,54 |
| 40 | 1,57 |
| 41 | 1,60 |
| 42 | 1,63 |
| 43 | 1,66 |
| 44 | 1,69 |
| 45 | 1,72 |
| 46 | 1,75 |
| 47 | 1,78 |
| 48 | 1,81 |
| 49 | 1,84 |
| 50 | 1,89 |
| 51 | 1,94 |
| 52 | 1,99 |
| 53 | 2,04 |
| 54 | 2,09 |
| 55 | 2,14 |
| 56 | 2,19 |
| 57 | 2,24 |
| 58 | 2,29 |
| 59 | 2,34 |
| 60 | 2,41 |
| 61 | 2,48 |
| 62 | 2,55 |
| 63 | 2,62 |
| 64 | 2,69 |
| 65 | 2,76 |
| 66 | 2,83 |
| 67 | 2,90 |
| 68 | 2,97 |
| 69 | 3,04 |
| 70 | 3,11 |

Zdroj: MPSVR SR

Z údajov o vyplácaných dôchodkoch a novopriznávaných dôchodkoch zo Sociálnej poisťovne bola spracovaná kvantifikácia výdavkov na minimálne dôchodky podľa súčasného právneho stavu a navrhovaného právneho stavu, t. j. kvantifikácia porovnáva očakávaný vývoj výdavkov na minimálne dôchodky v prípade, ak by sumy minimálneho dôchodku zostali naďalej zmrazené so situáciou po rozmrazení. Kvantifikácia zohľadňuje makroekonomickú prognózu Inštitútu finančnej politiky zo septembra 2022 a skutočný rast spotrebiteľských cien za domácnosti dôchodcov v období január až jún 2022, ktorý predstavoval 11,8 %. Z analýzy vyplývajú nasledovné závery:

**Tabuľka B: odhadovaného vývoja výdavkov spojených s výplatou minimálneho dôchodku**

|  |  |  |  |  |
| --- | --- | --- | --- | --- |
|  | **2022** | **2023** | **2024** | **2025** |
| Priemerný mesačný počet poberateľov minimálneho dôchodku SPS (1) | 128 479 | 51 276 | 10 825 | 8 410 |
| Priemerný mesačný počet poberateľov minimálneho dôchodku NPS (2) | 128 479 | 51 276 | 20 386 | 21 217 |
| Odhadované výdavky na minimálny dôchodok SPS v mil. eur | 66,4 | 22,9 | 4,3 | 4,1 |
| Odhadované výdavky na minimálny dôchodok NPS v mil. eur | 66,4 | 22,9 | 11,7 | 12,7 |
| *Zvýšený počet poberateľov minimálneho dôchodku 2-1* | *0* | *0* | *9 561* | *12 807* |
| *Zvýšené výdavky na minimálne dôchodky v mil. eur* | ***0,0*** | ***0,0*** | ***7,4*** | ***8,6*** |

Zdroj: MPSVR SR; SPS – súčasný právny stav; NPS – navrhovaný právny stav

Z uvedeného vyplýva, že v prípade naplnenia makroekonomických predpokladov a po rozmrazení súm minimálneho dôchodku od 1. januára 2024 vzrastú výdavky štátneho rozpočtu **v roku 2024 o približne 7,4 mil. eur a v roku 2025 o približne 8,6 mil. eur.**

1. **Zmena sledovaného obdobia - predĺženie sledovaného obdobia na účely valorizácie dôchodkových dávok** nezakladá pozitívny ani negatívny vplyv na rozpočet verejnej správy. Na základe poslednej makroekonomickej prognózy IFP zo septembra 2022 a vzhľadom na navrhovanú účinnosť k 1. 1. 2025 bude valorizačné percento zvyšovania dôchodkových dávok v roku 2025 identické, t. j. medziročný rast spotrebiteľských cien za domácnosti dôchodcov za prvých 6 mesiacov roka 2024 sa zhoduje s odhadom za prvých 9 mesiacov. V prípade úpravy sledovaného obdobia na účely valorizácie úrazových dávok sa vplyvom predĺženia sledovaného obdobia predpokladá zvýšenie valorizačného percenta o 0,1 p. b. v roku 2025, čo bude v roku 2025 znamenať zvýšenie výdavkov na úrazové dávky o cca 43,4 tis. eur.
2. **Oranžová obálka - vplyvy súvisiace so zavedením tzv. Oranžovej obálky budú vyhodnocované priebežne v rámci pripravovaného vykonávacieho predpisu.**

V súvislosti so zavedením tzv. Oranžovej obálky  vznikne MPSVR SR nová agenda, ktorá si vyžiada zvýšenie počtu zamestnancov financovaných z kapitoly MPSVR SR. Na uvedenú agendu predpokladáme od roku 2024 s jedným novým pracovným miestom. Vytvorenie nového pracovného miesta bude mať pozitívny vplyv na príjmy Sociálnej poisťovne a zdravotných poisťovní, vyšších územných celkov a obcí v podobe vyšších príjmov zo sociálnych a zdravotných odvodov, ako aj z daní z príjmu fyzických osôb. Vznik nového pracovného miesta sa navrhuje k 1. januáru 2024.

**Tabuľka C: vplyvu vytvorenia nového pracovného miesta v podmienkach MPSVR SR.**

|  |  |  |  |  |
| --- | --- | --- | --- | --- |
|  | **2022** | **2023** | **2024** | **2025** |
| **Počet nových pracovných miest v súvislosti s novou agendou tzv. Oranžovej obálky** | **0** | **0** | **1** | **1** |
| - z toho zamestnanci MPSVR SR | 0 | 0 | 1 | 1 |
| Predpokladaný priemerný mesačný vymeriavací základ – MPSVR SR (eur) | 0 | 0 | 2 100 | 2 100 |
| **Príjmy verejnej správy spolu (eur)** | **0** | **0** | **11 929** | **11 893** |
| - z toho Sociálna poisťovňa (eur) | 0 | 0 | 6 287 | 6 287 |
| - z toho zdravotné poisťovne (eur) | 0 | 0 | 2 520 | 2 520 |
| - z toho obce a VÚC (eur) | 0 | 0 | 3 122 | 3 086 |

Zdroj: MPSVR SR

1. **Výsluhoví dôchodcovia** - navrhuje sa zosúladenie ustanovenia zákona o sociálnom poistení s ustálenou judikatúrou Najvyššieho súdu Slovenskej republiky, vo veci posudzovania nároku na čiastkový starobný dôchodok poistencov, ktorí získali obdobie služby v rozsahu zakladajúcom nárok na výsluhový dôchodok a ktorí súčasne získali obdobie dôchodkového poistenia vo všeobecnom systéme sociálneho poistenia v dĺžke kratšej ako 10, resp. 15 rokov. Vzhľadom na to, že cieľom právnej úpravy v tejto časti je precizovanie súčasného právneho stavu, kedy Sociálna poisťovňa už rozhoduje v súlade s ustálenou judikatúrou Najvyššieho súdu Slovenskej republiky, nepredpokladáme dodatočné vplyvy na rozpočet Sociálnej poisťovne.

V súvislosti s vyššie navrhovaným sa v záujme dodržania zásady rovnakého zaobchádzania navrhuje, primerane upraviť spôsob výpočtu starobných, predčasných starobných a invalidných dôchodkov nad rámec ustálenej judikatúry. Vzhľadom na to, že cieľom právnej úpravy v tejto časti je rozšírenie okruhu poistencov, ktorí budú mať nárok na dôchodok zo Sociálnej poisťovne, predpokladáme negatívny vplyv na rozpočet Sociálnej poisťovne (zvýšené výdavky dôchodkového poistenia). Vplyv navrhovanej právnej úpravy v tejto časti nie je možné kvantifikovať, keďže MPSVR SR nedisponuje osobnými údajmi za silové zložky, ktoré by bolo možné spárovať s údajmi zo Sociálnej poisťovne a na základe týchto dát odhadnúť okruh dotknutých osôb s nárokom na sumu dôchodku zo Sociálnej poisťovne.

**Tabuľka D: Zhrnutie vplyvov na jednotlivé subjekty verejnej správy**

|  |  |  |  |  |  |
| --- | --- | --- | --- | --- | --- |
|  |  |  |  |  | v € |
|  | **Návrh zmeny** | **2022** | **2023** | **2024** | **2025** |
| ***A1*** | Aktualizácia prílohy č. 4 systémové dôchodkové dávky SP | 0 | -5 385 232 | -47 160 252 | -70 178 884 |
| ***A2*** | Aktualizácia prílohy č. 4 nesystémové dôchodkové dávky (invalidné dôchodky z mladosti) ŠR | 0 | -478 345 | -4 189 022 | -6 233 658 |
| ***A3*** | Aktualizácia prílohy č. 4 – vplyv na výplatu 13. dôchodku ŠR | 0 | 1 031 536 | 912 092 | 690 626 |
| ***B*** | Rozmrazenie súm minimálneho dôchodku ŠR | 0 | 0 | -7 369 181 | -8 623 349 |
| ***C*** | Zmena sledovaného obdobia na účely valorizácie dôchodkových a úrazových dávok SP | 0 | 0 | 0 | -43 394 |
| ***D1*** | Noví zamestnanci vplyv na SP | 0 | 0 | 6 287 | 6 287 |
| ***D2*** | Noví zamestnanci vplyv na ŠR | 0 | 0 | -34 007 | -34 007 |
| ***D3*** | Noví zamestnanci vplyv na zdravotné poisťovne | 0 | 0 | 2 520 | 2 520 |
| ***D4*** | Noví zamestnanci vplyv na obce a VÚC | 0 | 0 | 3 122 | 3 086 |

Zdroj: MPSVR SR; SP – Sociálna poisťovňa; ŠR – štátny rozpočet; VÚC – vyššie územné celky; (-) záporné znamienko znamená zhoršenie bilancie

Tabuľka č. 3

|  |  |  |  |  |  |
| --- | --- | --- | --- | --- | --- |
| **Príjmy (v eurách)** | **Vplyv na rozpočet verejnej správy** | | | | **poznámka** |
| **2022** | **2023** | **2024** | **2025** |
| **Daňové príjmy (100)1** | **0** | **0** | **11 929** | **11 893** |  |
| Daň z príjmov fyzickej osoby (111) | 0 | 0 | 3 122 | 3 086 |  |
| Daň z príjmov právnickej osoby (112) | 0 | 0 | 0 | 0 |  |
| Poistné na nemocenské poistenie (151) | 0 | 0 | 353 | 353 |  |
| Poistné na starobné poistenie (152) | 0 | 0 | 3 528 | 3 528 |  |
| Poistné na úrazové poistenie (153) | 0 | 0 | 201 | 201 |  |
| Poistné na zdravotné poistenie (154) | 0 | 0 | 2 520 | 2 520 |  |
| Poistné na poistenie v nezamestnanosti (155) | 0 | 0 | 252 | 252 |  |
| Poistné na garančné poistenie (156) | 0 | 0 | 0 | 0 |  |
| Poistné do rezervného fondu solidarity (157) | 0 | 0 | 1 197 | 1 197 |  |
| Poistné na invalidné poistenie (158) | 0 | 0 | 756 | 756 |  |
| **Nedaňové príjmy (200)1** | 0 | 0 | 0 | 0 |  |
| **Granty a transfery (300)1** | **0** | **0** | **0** | **0** |  |
| Transfery v rámci verejnej správy **(322) (Všeobecná pokladničná správa)** | **0** | **0** | **0** | **0** |  |
| **Príjmy z transakcií s finančnými aktívami a finančnými pasívami (400)** |  |  |  |  |  |
| **Prijaté úvery, pôžičky a návratné finančné výpomoci (500)** |  |  |  |  |  |
| **Dopad na príjmy verejnej správy celkom** | **0** | **0** | **11 929** | **11 893** |  |

1 – príjmy rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 4A

|  |  |  |  |  |  |
| --- | --- | --- | --- | --- | --- |
| **Výdavky štátny rozpočet (v eurách)** | **Vplyv na výdavky štátneho rozpočtu v eur** | | | | **poznámka** |
| **2022** | **2023** | **2024** | **2025** |
| **Bežné výdavky (600)** | **0** | **-553 191** | **10 680 118** | **14 200 388** |  |
| Mzdy, platy, služobné príjmy a ostatné osobné vyrovnania (610) | 0 | 0 | 25 200 | 25 200 |  |
| Poistné a príspevok do poisťovní (620) | 0 | 0 | 8 807 | 8 807 |  |
| Tovary a služby (630) | 0 | 0 | 0 | 0 |  |
| Bežné transfery (640) | 0 | -553 191 | 10 646 111 | 14 166 381 |  |
| Transfery jednotlivcom a neziskovým právnickým osobám (642) | 0 | -553 191 | 10 646 111 | 14 166 381 |  |
| Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650) | 0 | 0 | 0 | 0 |  |
| **Kapitálové výdavky (700)** | **0** | 0 | 0 | 0 |  |
| Obstarávanie kapitálových aktív (710) | 0 | 0 | 0 | 0 |  |
| Kapitálové transfery (720) | 0 | 0 | 0 | 0 |  |
| **Výdavky z transakcií s finančnými aktívami a finančnými pasívami (800)** | **0** | 0 | 0 | 0 |  |
| **Dopad na výdavky štátneho rozpočtu MPSVR SR** | **0** | **-553 191** | **10 680 118** | **14 200 388** |  |

2 – výdavky rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 4B

|  |  |  |  |  |  |
| --- | --- | --- | --- | --- | --- |
| **Výdavky rozpočet Sociálnej poisťovne (v eurách)** | **Vplyv na rozpočet Sociálnej poisťovne** | | | | **poznámka** |
| **2022** | **2023** | **2024** | **2025** |
| **Bežné výdavky (600)** | **0** | **5 385 232** | **47 160 252** | **70 222 278** |  |
| Mzdy, platy, služobné príjmy a ostatné osobné vyrovnania (610) | **0** | **0** | **0** | **0** |  |
| Poistné a príspevok do poisťovní (620) | **0** | **0** | **0** | **0** |  |
| Tovary a služby (630) | **0** | **0** | **0** | **0** |  |
| Energie, voda a komunikácie (632) | *0* | *0* | *0* | *0* |  |
| Materiál (633) | *0* | *0* | *0* | *0* |  |
| Rutinná a štandardná údržba (635) | *0* | *0* | *0* | *0* |  |
| Bežné transfery (640) | **0** | **5 385 232** | **47 160 252** | **70 222 278** |  |
| Transfery jednotlivcom a neziskovým právnickým osobám (642) | *0* | *5 385 232* | *47 160 252* | *70 222 278* |  |
| Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650) | 0 | 0 | 0 | 0 |  |
| **Kapitálové výdavky (700)** | **0** | **0** | **0** | **0** |  |
| Obstarávanie kapitálových aktív (710) | 0 | 0 | 0 | 0 |  |
| Kapitálové transfery (720) | 0 | 0 | 0 | 0 |  |
| **Výdavky z transakcií s finančnými aktívami a finančnými pasívami (800)** | **0** | **0** | **0** | **0** |  |
| **Dopad na výdavky verejnej správy celkom** | **0** | **5 385 232** | **47 160 252** | **70 222 278** |  |

Tabuľka č. 4C

|  |  |  |  |  |  |
| --- | --- | --- | --- | --- | --- |
| **Výdavky rozpočet verejnej správy celkom (v eurách)** | **Vplyv na rozpočet verejnej správy celkom** | | | | poznámka |
| **2022** | **2023** | **2024** | **2025** |
| **Bežné výdavky (600)** | **0** | **4 832 041** | **57 840 370** | **84 422 666** |  |
| Mzdy, platy, služobné príjmy a ostatné osobné vyrovnania (610) | **0** | **0** | **25 200** | **25 200** |  |
| Tarifný plat, osobný plat, základný plat, funkčný plat policajta, profesionálneho vojaka, colníka, plat ústavného činiteľa, vrátane ich náhrad | *0* | *0* | *0* | *0* |  |
| Poistné a príspevok do poisťovní (620) | **0** | **0** | **8 807** | **8 807** |  |
| Tovary a služby (630) | **0** | **0** | **0** | **0** |  |
| Bežné transfery (640) | **0** | **4 832 041** | **57 806 363** | **84 388 659** |  |
| Transfery jednotlivcom a neziskovým právnickým osobám (642) | **0** | **4 832 041** | **57 806 363** | **84 388 659** |  |
| Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650) | 0 | 0 | 0 | 0 |  |
| **Kapitálové výdavky (700)** | **0** | **0** | **0** | **0** |  |
| Obstarávanie kapitálových aktív (710) | 0 | 0 | 0 | 0 |  |
| Kapitálové transfery (720) | 0 | 0 | 0 | 0 |  |
| **Výdavky z transakcií s finančnými aktívami a finančnými pasívami (800)** | **0** | **0** | **0** | **0** |  |
| **Dopad na výdavky verejnej správy celkom** | **0** | **4 832 041** | **57 840 370** | **84 422 666** |  |

Tabuľka č. 5

|  |  |  |  |  |  |
| --- | --- | --- | --- | --- | --- |
| **Zamestnanosť - MPSVR SR – Štátny rozpočet** | **Vplyvy na kapitolu MPSVR SR** | | | | poznámka |
| **2022** | **2023** | **2024** | **2025** |  |
| Počet zamestnancov celkom | **0** | **0** | **1** | **1** |  |
| *z toho vplyv na štátny rozpočet* | 0 | 0 | 0 | 0 |  |
| Priemerný mzdový výdavkov (v eurách) | **0** | **0** | **2 100** | **2 100** |  |
| *z toho vplyv na štátny rozpočet* | 0 | 0 | 2 100 | 2 100 |  |
| **Osobné výdavky celkom (v eurách)** | **0** | **0** | **34 007** | **34 007** |  |
| Mzdy, platy, služobné príjmy a ostatné osobné vyrovnania (610) | **0** | **0** | **25 200** | **25 200** |  |
| *z toho vplyv na štátny rozpočet* | 0 | 0 | 25 200 | 25 200 |  |
| Poistné a príspevok do poisťovní (620) | **0** | **0** | **8 807** | **8 807** |  |
| *z toho vplyv na štátny rozpočet* | 0 | 0 | 8 807 | 8 807 |  |

Zdroj: MPSVR SR

1. Do úvahy sa berie suma životného minima platná pre jednu plnoletú fyzickú osobu [↑](#footnote-ref-1)